CELEX: 32011D0502
Language: et
Date: 2011-08-10 00:00:00
Title: 2011/502/EL: Komisjoni otsus, 10. august 2011 , millega moodustatakse inimkaubanduse eksperdirühm ja tunnistatakse kehtetuks otsus 2007/675/EÜ

12.8.2011   
            
            
               ET
            
            
               Euroopa Liidu Teataja
            
            
               L 207/14
            
         KOMISJONI OTSUS,
   10. august 2011,
   millega moodustatakse inimkaubanduse eksperdirühm ja tunnistatakse kehtetuks otsus 2007/675/EÜ
   (2011/502/EL)
   EUROOPA KOMISJON,
   võttes arvesse Euroopa Liidu toimimise lepingut
   ning arvestades järgmist:
   
               (1)
            
            
               Aluslepingu artikli 67 lõikes 3 on sätestatud, et Euroopa Liidu eesmärk on tagada kodanikele kõrge turvalisuse tase vabadusel, turvalisusel ja õigusel rajaneval alal. See eesmärk saavutatakse organiseeritud ja muu kuritegevuse, sealhulgas inimkaubanduse ja lastevastaste kuritegude tõkestamise ning nende vastu võitlemise teel.
            
         
               (2)
            
            
               Euroopa Liidu põhiõiguste harta artikli 5 lõikes 3 keelatakse inimkaubandus.
            
         
               (3)
            
            
               Euroopa Parlamendi ja nõukogu 5. aprilli 2011. aasta direktiivis 2011/36/EL, milles käsitletakse inimkaubanduse tõkestamist ja sellevastast võitlust ning inimkaubanduse ohvrite kaitset ja millega asendatakse nõukogu raamotsus 2002/629/JSK, (1) on inimkaubandus määratletud raske kuriteona, mis hõlmab põhiliste inimõiguste ja inimväärikuse rikkumist ning nõuab mitmekülgset lähenemist, milles käsitletakse kogu inimkaubandusahela toimimist nii päritolu-, transiidi- kui ka sihtriikides.
            
         
               (4)
            
            
               25. märtsil 2003 võttis komisjon vastu otsuse 2003/209/EÜ (2) luua inimkaubanduse eksperdirühmana tuntud nõuanderühm. Otsusega 2007/675/EÜ (3) tunnistas komisjon kehtetuks 25. märtsi 2003. aasta otsuse ja moodustas uue nõuandva inimkaubanduse eksperdirühma, mis on oluliselt toetanud inimkaubanduse tõkestamist ja sellega võitlemist ning võimaldanud komisjonil saada arvamusi inimkaubandusevastases võitluses tehtavate algatuste kohta. Otsus 2007/675/EÜ on kehtinud kolm aastat ning tuleb nüüd tunnistada kehtetuks ja asendada uue otsusega.
            
         
               (5)
            
            
               Pidades silmas, et mõlemad eksperdirühmad on alates 2003. aastast teinud väärtuslikku tööd, mis on aidanud komisjonil arendada poliitikat inimkaubandusevastase võitluse valdkonnas, ning arvestades selle poliitikavaldkonna tähtsuse suurenemist terves maailmas, püsib vajadus sellise rühma järele.
            
         
               (6)
            
            
               Uus eksperdirühm peaks ka edaspidi andma komisjonile nõu, arvestades viimasel ajal ELi tasandil toimunud sündmusi. Muu hulgas on vastu võetud direktiiv 2011/36/EL, ametisse on nimetatud ELi inimkaubandusevastase võitluse koordinaator ning 30. novembril 2009 võeti vastu meetmedokument ELi inimkaubandusevastase võitluse välismõõtme tugevdamise kohta.
            
         
               (7)
            
            
               Rühm peaks koosnema 15 liikmest, kelle seas on inimkaubandusevastase võitluse kõikide valdkondade eksperte, ning olema tasakaalustatud liikmete institutsioonilise tausta ja päritolu geograafia poolest.
            
         
               (8)
            
            
               Rühma liikmete jaoks tuleks ette näha teabe avaldamise eeskirjad.
            
         
               (9)
            
            
               Töörühma liikmete isikuandmeid tuleks töödelda vastavalt Euroopa Parlamendi ja nõukogu 18. detsembri 2000. aasta määrusele (EÜ) nr 45/2001 üksikisikute kaitse kohta isikuandmete töötlemisel ühenduse institutsioonides ja asutustes ning selliste andmete vaba liikumise kohta (4).
            
         
               (10)
            
            
               Liikmete ametiaeg peaks olema neli aastat ja neid võiks olla võimalik ametisse tagasi nimetada.
            
         
               (11)
            
            
               Asjakohane on kindlaks määrata käesoleva otsuse kohaldamisaeg. Komisjon kaalub sobival ajal, kas seda aega on otstarbekas pikendada.
            
         
               (12)
            
            
               Otsus 2007/675/EÜ tuleks tunnistada kehtetuks,
            
         ON TEINUD JÄRGMISE OTSUSE:
   Artikkel 1
   Teema
   Käesolevaga luuakse inimkaubanduse eksperdirühm, edaspidi „rühm”.
   Artikkel 2
   Ülesanded
   Rühma ülesanded on järgmised (5):
   
               a)
            
            
               vastavalt vajadusele ja komisjoniga kokkulepitule nõustada komisjoni inimkaubanduse ja ohvrite kaitse küsimustes, avaldades kirjalikke seisukohti, ning tagades teema sidusa käsitlemise;
            
         
               b)
            
            
               aidata komisjonil hinnata inimkaubanduse valdkonna poliitika kujunemist liikmesriikides, Euroopas ja rahvusvahelises ulatuses;
            
         
               c)
            
            
               aidata komisjonil kindlaks teha ja määrata võimalikud liikmesriikide, Euroopa ja rahvusvahelise tasandi meetmed ja tegevus kõikides inimkaubandusevastase võitluse poliitikavaldkondades;
            
         
               d)
            
            
               pakkuda võimalust inimkaubanduse küsimuste arutamiseks ja kogemuste vahetamiseks.
            
         Artikkel 3
   Konsulteerimine
   Komisjon võib eksperdirühmaga nõu pidada kõigis inimkaubandusega seotud küsimustes.
   Artikkel 4
   Liikmed ja nende ametisse nimetamine
   1.   Rühmal on 15 liiget.
   2.   Rühma liikmeks nimetatakse eksperdid, kellel on inimkaubanduse tõkestamise ja sellega võitlemise ning ohvrite kaitsmise alaseid teadmisi ja kogemusi.
   3.   Selleks et edukalt võidelda inimkaubanduse eri avaldumisvormide ja tahkudega, kuulub rühma eksperte, kes on muu seas pädevad näiteks tööjõu, tervishoiu, õiguskaitse, rände, ohvriabi, arengukoostöö, sugudevahelise võrdõiguslikkuse, laste õiguste, põhiõiguste ja hariduse valdkonnas.
   4.   Eksperdirühma liige peab olema Euroopa Liidu liikmesriigi või asjakohasel juhul kandidaatriigi, võimaliku kandidaatriigi või Euroopa Majanduspiirkonna riigi kodanik.
   5.   Liikmed nimetab siseasjade peadirektoraadi peadirektor kandideerimiskutsele vastanud isikute hulgast (vt käesoleva otsuse lisa).
   6.   Kutse alusel kandideerijad, kes hinnangu kohaselt sobivad rühma liikmeks, kuid keda siiski selle liikmeks ei määratud, võib nende nõusolekul kanda reservnimekirja. Komisjon nimetab sellest nimekirjast vajaduse korral asendusliikmeid.
   7.   Liikmed nimetatakse isikuliselt neljaks aastaks. Nad jäävad ametisse kuni asendamise või oma ametiaja lõpuni. Nende ametiaega võib pikendada.
   8.   Sellise liikme asemele, kes ei saa rühma töös enam osaleda, lahkub rühmast või ei vasta enam käesolevas artiklis või aluslepingu artiklis 339 nimetatud tingimustele, võib nimetada uue liikme volituste lõpuni jäänud ajaks.
   9.   Liikmed tegutsevad sõltumatult ja avalikes huvides
   10.   Rühma liikmete nimed avaldatakse komisjoni eksperdirühmade registris (6) ning siseasjade peadirektoraadi veebisaidil.
   11.   Isikuandmeid kogutakse, töödeldakse ja need avaldatakse vastavalt määrusele (EÜ) nr 45/2001.
   Artikkel 5
   Tegevus
   1.   Rühma eesistuja on ELi inimkaubandusevastase võitluse koordinaator.
   2.   Kokkuleppel komisjoniga võib rühm luua allrühmi, kes rühmaga kooskõlastatud volituste alusel tegelevad teatavate konkreetsete küsimustega. Sellised allrühmad saadetakse laiali niipea, kui nende ülesanded on täidetud.
   3.   Eesistuja võib kutsuda rühma töös ajutiselt osalema väliseksperte, kes on pädevad rühma või allrühma konkreetses päevakorraküsimuses.
   4.   Eesistuja võib kutsuda rühma koosolekule ekspertide ja vaatlejatena liikmesriikide, kandidaatriikide, võimalike kandidaatriikide ja kolmandate riikide ning rahvusvaheliste, valitsustevaheliste ja valitsusväliste organisatsioonide ametlikke esindajaid.
   5.   Komisjon ja rühm kohtuvad ja arutavad rühma tegevuse prioriteete hiljemalt kaks kuud pärast rühma ametiaja algust ja kaks kuud pärast seda, kui pool rühma ametiajast on möödunud.
   6.   Töö prioriteetide kindlaksmääramisel lähtutakse inimkaubandusevastase võitluse poliitika kõikide tahkude kooskõlastatud, multidistsiplinaarse ja sidusa käsitlemise vajadustest.
   7.   Rühma liikmed ning kutsutud eksperdid ja vaatlejad järgivad aluslepingute ja nende rakenduseeskirjade sätteid ametisaladuse hoidmise kohta, samuti komisjoni otsuse 2001/844/EÜ, ESTÜ, Euratom (7) lisa kohaseid komisjoni turvasätteid Euroopa Liidu salastatud teabe kaitsmise kohta. Juhul kui nad kõnealuseid kohustusi ei täida, võib komisjon võtta asjakohaseid meetmeid.
   8.   Rühma ja allrühmade koosolekud peetakse komisjoni ruumides. Komisjon tagab rühmale sekretariaaditeenuste osutamise.
   9.   Rühm esitab oma arvamused ja aruanded komisjonile. Komisjon võib määrata arvamuse või aruande esitamise tähtaja.
   10.   Rühma käsitletavaid küsimusi ei panda hääletusele. Kui rühm võtab arvamuse või aruande vastu ühehäälselt, esitab ta ühise järelduse ja lisab selle protokollile. Kui rühm ei jõua arvamuse või aruande suhtes üksmeelele, teavitab ta komisjoni eriarvamustest.
   11.   Komisjon võib avaldada kokkuvõtteid, järeldusi ja väljavõtteid järeldustest ning rühma töödokumente keeles, milles dokument on koostatud.
   12.   Komisjon avaldab eksperdirühma tegevuse kohta asjakohast teavet kas registri kaudu või registrist siseasjade peadirektoraadi veebisaidile viitava lingi kaudu.
   Artikkel 6
   Koosolekutega seotud kulud
   1.   Rühma tegevuses osalejatele ei maksta osutatud teenuste eest tasu.
   2.   Komisjon hüvitab komisjonis kehtiva korra kohaselt sõidu- ja elamiskulud, mis osalejatel tekivad seoses rühma tegevuses osalemisega.
   3.   Kulud hüvitatakse nende summade piires, mis on iga-aastase vahendite eraldamise korra kohaselt selleks otstarbeks eraldatud.
   Artikkel 7
   Kehtetuks tunnistamine
   Otsus 2007/675/EÜ tunnistatakse kehtetuks.
   Artikkel 8
   Jõustumine ja kohaldamisaeg
   Käesolev otsus jõustub kahekümnendal päeval pärast selle avaldamist Euroopa Liidu Teatajas ja seda kohaldatakse viis aastat.
   
      Brüssel, 10. august 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 101, 15.4.2011 lk 1.
   
      (2)  ELT L 79, 26.3.2003, lk 25.
   
      (3)  Komisjoni 17. oktoobri 2007. aasta otsus 2007/675/EÜ inimkaubanduse eksperdirühma moodustamise kohta (ELT L 277, 20.10.2007, lk 29).
   
      (4)  EÜT L 8, 12.01.2001, lk 1.
   
      (5)  Loetelu võib vajaduse korral kohandada.
   
      (6)  Liikmed, kes ei soovi oma nime avalikustamist, võivad taotleda erandi tegemist nimetatud reeglist. Eksperdirühma liikme nime mitteavalikustamise taotlus loetakse õigustatuks juhul, kui nime avaldamine võib ohustada liikme turvalisust või tööpanust või tema eraelu puutumatust.
   
      (7)  Komisjoni 29. novembri 2001. aasta otsus 2001/844/EÜ, ESTÜ, Euratom, millega muudetakse komisjoni kodukorda (EÜT L 317, 3.12.2001, lk 1).
   
      LISA
      
         Kutse kandideerida inimkaubanduse eksperdirühma isikuliselt ametisse nimetatavaks eksperdiks
      
      Komisjon moodustas oma otsusega 2011/502/EL (1) inimkaubanduse eksperdirühma. Rühma tegevust juhib ELi inimkaubandusevastase võitluse koordinaator, kes võib rühmalt nõu küsida kõikides inimkaubandusega seotud küsimustes.
      Eksperdirühma ülesanded on järgmised:
      
                  a)
               
               
                  vastavalt vajadusele ja komisjoniga kokkulepitule nõustada komisjoni inimkaubanduse küsimustes, avaldades kirjalikke seisukohti ning tagades teema sidusa käsitlemise;
               
            
                  b)
               
               
                  aidata komisjonil hinnata inimkaubanduse valdkonna poliitika kujunemist liikmesriikides, Euroopas ja rahvusvahelises ulatuses;
               
            
                  c)
               
               
                  aidata komisjonil kindlaks teha ja määratleda võimalikud Euroopa ja liikmesriigi tasandi meetmed ja tegevus terves inimkaubandusevastase võitluse poliitikavaldkonnas;
               
            
                  d)
               
               
                  pakkuda võimalust inimkaubanduse küsimuste arutamiseks ja kogemuste vahetamiseks.
               
            Komisjon ootab rühma liikmeks kandideerimise avaldusi ekspertidelt, kelle seast komisjon valib eksperdirühma liikmed.
      Eksperdirühm koosneb 15 liikmest, kes vastavalt eespool nimetatud otsuse artiklile 4 nimetatakse ametisse isikuliselt.
      Komisjon nimetab liikmed isikuliselt ametisse neljaks aastaks; liikmeid võib ametisse tagasi nimetada. Liikmed annavad komisjonile välismõjudest vaba, sõltumatu arvamuse ning järgivad konfidentsiaalsustingimusi, mis on sätestatud eksperdirühma moodustamist käsitleva komisjoni otsuse artiklis 5. Nad kohustuvad tegutsema sõltumatult ja avalikes huvides. Komisjon lähtub avalduste hindamisel järgmistest kriteeriumidest:
      
                  a)
               
               
                  tõendatud pädevus, kutsealased saavutused ja vähemalt viie aasta pikkune kogemus, mis hõlmab tegevust Euroopa ja/või rahvusvahelisel tasandil inimkaubanduse tõkestamise ja selle vastu võitlemise, inimkaubanduse ohvrite kaitsmise ja/või nendega seotud valdkondades;
               
            
                  b)
               
               
                  põhjalikud teadmised ELi inimkaubanduse valdkonna õigustikust;
               
            
                  c)
               
               
                  tõendatud oskus töötada inglise keeles;
               
            
                  d)
               
               
                  eksperdirühma koosseisu tasakaalustatus, pidades silmas eri tegevusvaldkondade ja päritolupaikade esindatust ning kandidaatide sugu (2);
               
            
                  e)
               
               
                  hea tasakaal eri pädevusvaldkondade vahel, nagu inimkaubanduse erinevad vormid, sealhulgas tööalase ja seksuaalse ärakasutamisega seotud inimkaubandus, võitluse erinevad tahud, nagu tõkestamine, uurimine ja ohvriabi, ning muud asjaomased valdkonnad, nagu õiguskaitse, tööjõud, ränne, tervishoid, sotsiaalteenused, laste õigused, haridus ja põhiõigused, sotsiaalsed õigused, sugudevaheline võrdõiguslikkus jms;
               
            
                  f)
               
               
                  vajadus tagada järjepidevus komisjoni otsusega 2007/675/EÜ (3) moodustatud eksperdirühma tegevusega;
               
            
                  g)
               
               
                  eksperdirühma liige peab olema Euroopa Liidu liikmesriigi või asjakohasel juhul kandidaatriigi, võimaliku kandidaatriigi või Euroopa Majanduspiirkonna riigi kodanik.
               
            Nende tingimuste täitmist hinnatakse elulookirjelduse ja kandideerimisavalduse alusel.
      Vastu võetakse ainult vormikohaseid (vt liide) ja elulookirjelduse näidisele (4) vastavaid avaldusi. Kandidaadil tuleb avalduses selgelt näidata inimkaubanduse valdkond, milles ta on eriti kogenud.
      Nõuetekohaselt allakirjutatud avaldus tuleb saata hiljemalt […] kas e-posti või posti teel järgmisel aadressil:
      
                  European Commission
               
            
                  Directorate-General Home Affairs
               
            
                  Unit A2 Secretariat
               
            
                  LX 46 3/131
               
            
                  1049 BRUSSELS
               
            
                  Belgium
               
            
                  HOME-ANTITRAFFICKING@ec.europa.eu
               
            E-postiga saadud avalduse saatmise kuupäevaks loetakse e-kirja kuupäev. Kirja teel saadud avalduse saatmise kuupäevaks loetakse postitempli kuupäev.
      Komisjon hüvitab rühma tegevusega seotud reisi- ja elamiskulud komisjonis kehtestatud tingimuste kohaselt olemasolevate eelarveassigneeringute piires. Liikmed ei saa oma ülesannete täitmise eest tasu.
      Eksperdirühma liikmete nimekiri avaldatakse komisjoni eksperdirühmade registris (5) ning siseasjade peadirektoraadi veebisaidil.
      Liikmete isikuandmeid kogutakse, töödeldakse ja avalikustatakse vastavalt Euroopa Parlamendi ja nõukogu määrusele (EÜ) nr 45/2001 (6).
      Kontaktisik täiendava teabe saamiseks on Joanna BECZAŁA, telefon +32 22969639, e-posti aadress joanna.beczala@ec.europa.eu.
      Kandideerimiskutse tulemused avaldatakse siseasjade peadirektoraadi veebilehel ja vajaduse korral Euroopa Liidu Teatajas.
      
         (1)  1 Komisjoni 10. augusti 2011. aasta otsus 2011/502/EL, millega moodustatakse inimkaubanduse eksperdirühm ja tunnistatakse kehtetuks komisjoni otsus 2007/675/EÜ (vt käesoleva Euroopa Liidu Teataja lk 14).
      
         (2)  Komisjoni 19. juuni 2000. aasta otsus 2000/407/EÜ, mis käsitleb naiste ja meeste võrdset esindatust komisjoni asutatud komiteedes ja ekspertrühmades (EÜT L 154, 27.6.2000, lk 34).
      
         (3)  Komisjoni 17. oktoobri 2007. aasta otsus 2007/675/EÜ inimkaubanduse eksperdirühma moodustamise kohta (ELT L 277, 20.10.2007, lk 29).
      
         (4)  Elulookirjeldus peab vastama Euroopa elulookirjelduse vormile, vt www.cedefop.eu.int/transparency/cv.asp.
      
         (5)  Liikmed, kes ei soovi oma nime avalikustamist, võivad taotleda erandi tegemist nimetatud reeglist. Eksperdirühma liikme nime mitteavalikustamise taotlus loetakse õigustatuks juhul, kui nime avaldamine võib ohustada liikme turvalisust või tööpanust või tema eraelu puutumatust.
      
         (6)  Euroopa Parlamendi ja nõukogu 18. detsembri 2000. aasta määrus (EÜ) nr 45/2001 üksikisikute kaitse kohta isikuandmete töötlemisel ühenduse institutsioonides ja asutustes ning selliste andmete vaba liikumise kohta (EÜT L 8, 12.1.2001, lk 1).
      
         Liide